DS «Jonia»

DS «Jonia» var et tysk dampskip på 3 102 bruttoregistertonn bygget i Rostock. Det hadde tidligere gått under navnet «Elbrus».

 Senkingen 
Båten ble senket under andre verdenskrig av en torpedo 11. april 1940. Skipet var da på vei fra Bremen i Tyskland til Oslo med krigsmateriell, soldater og 150 hester. Det var den britiske ubåten «Triad» som stod bak torpederingen, og de sendte avgårde kun en torpedo. Det ble organisert tauing av båten for å berge lasten, men ved inngangen til Larviksfjorden gikk de på et skjær og kom seg ikke videre. Lysbombedropp fra engelske fly gjorde at bergingen måtte utsettes. Lederbåten i konvoien fant «Jonia» igjen morgenen etter angrepet; den fløt da fortsatt. To mann ble plassert om bord på «Jonia», som like etter fikk slagside og sank i løpet av 40 sekunder.

 Vraket 
Vraket etter «Jonia» ble etter grundig research funnet av Gudmund Olsen i 1987. Det ligger på 40–70 meters dyp i Svenneskaten, en nautisk mil vest for Svenner fyr. Det finnes fortsatt rester etter lasten, men mye er i dårlig forfatning. Vraket var lenge et mål for dykkere helt frem til en amatørdykker omkom.

 Eksterne lenker 
 Østlandsposten – Bli med på oppdagelsesferd under vann (15. juli 2008)
 Skovheim.org – informasjonsside om skipet og senkingen.

Kategori:Dampskip
Kategori:Skip fra andre verdenskrig
Kategori:Skip fra 1921
Kategori:1921 i Tyskland
Kategori:Skip bygget i Tyskland
Kategori:Krigsforlis
Kategori:Skip sluttseilt 1940
Kategori:Artikler i sjøfart-prosjektet